Kráter Chicxulub

Kráter Chicxulub (čítaj Číkšulúb) je impaktný kráter na Yucatánskom polostrove, ktorý vznikol pred asi 65,0 až 65,4 ± 0,2 miliónmi rokov v najvyššej kriede (datovaný na základe metódy 39Ar/40Ar)Keller, G., 2008: Cretaceous climate, volcanism, impacts, and biotic effects. Cretaceous Research, 29, 5 – 6, s. 754 – 771. Je považovaný za možnú príčinu vyhynutia dinosaurov. Tento kráter bol vytvorený meteoritom o priemere až . Pri dopade spôsobil obrovskú tlakovú vlnu a do ovzdušia sa dostalo obrovské množstvo kamenia a sutín. Vedci spájajú vymieranie na hranici kriedy a terciéru s impaktom mimozemského telesa preto, že po celom svete možno v hraničných súvrstviach, sledovať vrstvu irídia, typický prvok obsiahnutý v meteoritoch.

Kráter má priemer 170 – 180 kilometrov a je najlepšie zachovaným spomedzi 3 najväčších impaktných kráterov na Zemi. Na základe seizmického štúdia sa predpokladá, že tesne po impakte pred svojim kolapsom bol hlboký okolo Christeson, G. L., Collins, G. S., Morgan, J. V., Gulick, S.P.S., Barton, P. J., Warner, M. R., 2009: Mantle deformation beneath the Chicxulub impact crater. Earth and Planetary Science Letters, 284, 1 – 2,  s. 249 – 257.

V rokoch 2001 až 2002 bol v oblasti krátera uskutočnený výskumDressler, B.O., Sharpton, V.L., Morgan, J., Buffler, R., Smit, J., Stoeffler, D., Urrutia, J., 2003: Investigating a 65-Ma-old smoking gun: deep drilling of the Chicxulub Impact structure. EOS Transactions, American Geophysical Union 84, 14, s. 125 – 130, pri ktorom bol realizovaný vrt Yaxcopoil-1, ten poukázal na to, že  hrubý komplex impaktných brekcií je oddelený od geologickej hranice krieda-terciér bohatej na irídium  hrubou vrstvou vápencov s glaukonitom, ktoré sa museli usadiť v pokojnom prostredí. Tento objav poukázal, že dopad meteoritu v Chicxulub nemusí priamo súvisieť s vymedzovaním hranice kriedy a terciéru.

 Referencie 

 Iné projekty 

Kategória:Geografia Mexika
Kategória:Impaktné krátery na Zemi
Kategória:Dopady meteoritov